

**ATODIADAU F a G – Llythyrau templed i’w defnyddio yn ystod Tymor 3**

Dim ond mewn achosion lle nad yw myfyriwr yn darparu rhesymau digonol am berfformiad gwael, neu lle nad yw’n cyfeirio at amgylchiadau arbennig, y dylid defnyddio’r llythyrau hyn.

Dylid anfon pob llythyr trwy gyfeiriad e-bost Prifysgol Aberystwyth y myfyrwyr; gellid anfon copi papur o’r llythyr hefyd os yw cyfrif e-bost y myfyriwr wedi’i gloi neu os nad oedd y myfyriwr wedi mynd i gyfarfod â’r aelod o staff a oedd wedi ei alw i mewn i drafod ei gynnydd academaidd.

**TEMPLED F – llythyr yn dilyn cyfarfod yn ystod Tymor 3**

Diolch am ddod i’r cyfweliad gyda mi ar Cliciwch yma i deipio testun. Derbyniwyd adroddiad gan eich Adran ar sail cynnydd academaidd annigonol. Rwy’n atodi cofnod o’r cyfarfod, sy’n cynnwys cadarnhad o’r camau y cytunwyd arnynt.

[Dylid addasu’r adran sy’n dilyn yn ôl nifer yr wythnosau dysgu sy’n weddill yn Nhymor 3]

Fel yr esboniais yn ystod y cyfarfod, bydd y Gyfadran yn parhau i fonitro eich cynnydd yn fanwl yn ystod yr wythnosau olaf o ddysgu. Mae’n rhaid i chi fod yn bresennol ymhob dosbarth a chyflwyno pob darn o waith cwrs o hyn ymlaen. Os na wnewch hynny, bydd Bwrdd Arholi’r Senedd yn ystyried eich cynnydd annigonol a gallai benderfynu eich bod yn cael eich diarddel o’r Brifysgol.

Hoffwn eich atgoffa y gallwch gysylltu â chynghorydd myfyrwyr yn y Gwasanaethau Cymorth Myfyrwyr neu Undeb y Myfyrwyr i dderbyn cefnogaeth a chyngor cyfrinachol:

* Gwasanaethau Cymorth i Fyfyrwyr trwy ffonio 01970 62 1761, neu ebostio [student-adviser@aber.ac.uk](mailto:student-adviser@aber.ac.uk), neu fynd i’r wefan (<https://www.aber.ac.uk/cy/student-support>/) i gael manylion am y gwasanaeth galw heibio.
* Gwasanaeth Cyngor Undeb y Myfyrwyr trwy ffonio 01970 62 1700, ebostio [union.advice@aber.ac.uk](mailto:union.advice@aber.ac.uk) neu fynd i’r wefan [www.abersu.co.uk/advice](http://www.abersu.co.uk/advice) i gael manylion am y gwasanaeth galw heibio.

Yn gywir

Dirprwy Is-Ganghellor y Gyfadran

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**TEMPLED G – rhybudd i fyfyrwyr os nad ydynt yn mynychu cyfarfod**

Rwyf wedi derbyn adroddiad amdanoch oddi wrth eich Adran oherwydd bod eich cynnydd academaidd yn annigonol. Ysgrifennais atoch ar Cliciwch yma i deipio testun. yn gofyn i chi ddod i gyfweliad â mi. Nodais bod yn rhaid i’r cyfweliad hwnnw gael blaenoriaeth dros bob trefniant arall, a phe baech yn parhau i fethu â bodloni gofynion y Brifysgol o ran presenoldeb mewn dosbarthiadau a/neu gyflwyno gwaith, y gallech gael eich diarddel o’r Brifysgol.

Ni ddaethoch i’r cyfweliad ac nid ydych wedi cysylltu â mi ers hynny i esbonio pam nad oedd modd i chi ddod. Ni fyddwch felly’n derbyn gwahoddiad i fynychu cyfarfod arall. Bydd y Gyfadran yn parhau i fonitro eich cynnydd yn fanwl yn ystod yr wythnosau olaf o ddysgu. Mae’n rhaid i chi fod yn bresennol ymhob dosbarth a chyflwyno pob darn o waith cwrs o hyn ymlaen. Os na wnewch hynny, bydd Bwrdd Arholi’r Senedd yn ystyried eich cynnydd annigonol a gallai benderfynu eich bod yn cael eich diarddel o’r Brifysgol.

Hoffwn eich atgoffa y gallwch gysylltu â chynghorydd myfyrwyr yn y Gwasanaethau Cymorth Myfyrwyr neu Undeb y Myfyrwyr i dderbyn cefnogaeth a chyngor cyfrinachol:

* Gwasanaethau Cymorth i Fyfyrwyr trwy ffonio 01970 62 1761, neu ebostio [student-adviser@aber.ac.uk](mailto:student-adviser@aber.ac.uk), neu fynd i’r wefan (<https://www.aber.ac.uk/cy/student-support>/) i gael manylion am y gwasanaeth galw heibio.
* Gwasanaeth Cyngor Undeb y Myfyrwyr trwy ffonio 01970 62 1700, ebostio [union.advice@aber.ac.uk](mailto:union.advice@aber.ac.uk) neu fynd i’r wefan [www.abersu.co.uk/advice](http://www.abersu.co.uk/advice) i gael manylion am y gwasanaeth galw heibio.

Yn gywir

Dirprwy Is-Ganghellor y Gyfadran

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_